ຫວຽດນາມຈັບກຸມ ຜູ້ຄັດຄ້ານລັດຖະບານ ທມີຊສຽງ
ລາຍງານຂ່າວຫວຽດນາມກ່າວວ່າ ຕໍາຫລວດໄດຈັບກຸມ ນັກເຄື່ອນໄຫວ ເພື່ອປະຊາທິປະໄຕ ທີ່ມີຊື່ສຽງ ທີ່ນະຄອນໂຫ້ຈິມິນ.
ລາຍງານຂ່າວຫວຽດນາມກ່າວວ່າ ຕໍາຫລວດໄດ້ຈັບກຸມນາຍ Nguyen Dan Que ນັກເຄື່ອນໄຫວເພື່ອປະຊາທິປະໄຕທີ່ມີຊື່ສຽງ ແລະກ່າວຫາຜູ້ກ່ຽວວ່າ ມີເອກະສານ ຕ່າງໆຢູ່ໃນຄວາມຄອບຄອງທີ່ຮຽກຮ້ອງໃຫ້ທໍາການໂຄ່ນລົ້ມລັດຖະບານກຸງຮາໂນຍ ຕໍາຫລວດໃນນະຄອນໂຫ້ຈິມິນ ປະກາດຂ່າວການຈັບກຸມນາຍ Nguyen Dan Que ໃຫ້ຮູ້ໃນວັນອາທິດວານນີ້ ແລະກ່າວວ່າ ການ ກວດຄົ້ນເຮືອນຂອງນາຍ Que ໄດ້ ພົບເຫັນແຟ໊ມເອກະສານໃນຄອມພີວເຕີ ຈໍານວນຫລາຍກວ່າ 60 ພັນສະບັບ ທີ່ຕໍ່ ຕ້ານລັດຖະບານ ລາຍງານສື່ມວນຊົນລາຍງານໃນວັນຈັນມື້ນີ້ວ່າ ພວກເອກະສານຕ່າງໆເຫລົ່ານີ້ ແມ່ນຮວມ ທັງການຮຽກຮ້ອງໃຫ້ປະຊາຊົນຫວຽດນາມ ພາກັນອອກໄປເດີນຂະບວນຕາມຖະໜົນຫົນ ທາງສາຍຕ່າງໆ ແລະໃຫ້ໂຄ່ນລົ້ມລັດຖະບານນໍາ ໃນຕົ້ນເດືອນນີ້ ນາຍ Nguyen Dan Que ໄດ້ກ່າວຕໍ່ວິທະຍຸວີໂອເອ ພະແນກພາສາ ຫວຽດນາມໃນການໃຫ້ສໍາພາດວ່າ ປະຊາຊົນຫວຽດນາມ ໄດ້ຮັບຄວາມບັນດົນໃຈໃນ ການຮຽກຮ້ອງເອົາສິດທິມະນຸດແລະປະຊາທິປະໄຕ ຈາກຄື້ນຟອງແຫ່ງການປະທ້ວງ ທີ່ເກີດຂຶ້ນໃນທົ່ວພາກຕາເວັນອອກກາງນັ້ນ ນາຍ Nguyen Dan Que ຖືກຈັບກຸມ ໃນມື້ດຽວກັນກັບທີ່ຜູ້ກ່ຽວໄດ້ອອກຄວາມຄິດ ຄວາມເຫັນທີ່ພິມເຜີຍແຜ່ໃນໜັງສືພິມ Washington Post ຂອງສະຫະລັດ ຊຶ່ງຜູ້ກ່ຽວ ໄດ້ທໍາການຕໍາໜິຕິຕຽນ ອັນທີ່ລາວເອີ້ນວ່າ ການບໍ່ເອົາຫົວຊານໍາການເຄົນລົບນັບຖືສິດ ທິມະນຸດແລະກົດໝາຍສາກົນຂອງລັດຖະບານກຸງຮາໂນຍນັ້ນ